༈ བླ་མ་དང་དཀོན་མཆོག་གསུམ་ལ་ཕྱག་འཚལ་ལོ། །སྔོན་སྦྱངས་བསོད་ནམས་ཆེན་
པོའི་མཐུ་སྟོབས་དང༌། །སྐུ་ཚེ་འདི་ལ་ལེགས་པར་སྦྱངས་པའི་མཐུས། །འཇམ་དཔལ་དབྱངས་
ཞེས་རབ་ཏུ་གྲགས་གྱུར་པའི། །མཚུངས་མེད་བླ་མ་དེ་ལ་ཕྱག་འཚལ་ལོ། །རྣམ་པར་དཀར་པའི་
ཐུགས་དགོངས་ཉི་མའི་འོད། །མ་རིག་མུན་པའི་ཚོགས་དང་འཁོན་པ་བཞིན། །མ་རིག་མུན་པས་
ནམ་ཡང་མ་སྒྲིབ་པའི། །རྣམ་དག་ཐུགས་མངའ་བླ་མའི་ཞབས་ལ་འདུད། །འཆད་རྩོད་རྩོམ་པའི་
ཚུལ་ལ་རབ་མཁས་པས། །གངས་རིའི་ཁྲོད་བྱོན་མཁས་པ་ཇི་སྙེད་པའི། །ནང་ན་སྟོན་པ་གཅིག་
པུར་གྲགས་པ་ཡི། །མཁས་མཆོག་བླ་མའི་ཞབས་ལ་ཕྱག་འཚལ་ལོ། །ཚད་མེད་ཐུགས་རྗེ་ཆེན་
པོ་དང་ལྡན་པས། །འགྲོ་ཀུན་ཕན་བདེའི་ལམ་ལ་འགོད་པའི་ཕྱིར། །ཕྲིན་ལས་རྒྱུན་མི་ཆད་པར་
སྒྲུབ་མཛད་པའི། །འགྲོ་བའི་མགོན་པོ་བླ་མའི་ཞབས་ལ་འདུད། །བསླབ་གསུམ་རྣམ་པར་དག་
པའི་རིན་ཆེན་ལས། །ལེགས་བཤད་འོད་ཟེར་རབ་ཏུ་འཕྲོས་པ་ཡིས།། སངས་རྒྱས་བསྟན་པ
རབ་ཏུ་གསལ་མཛད་པའི། །ཡོན་ཏན་ཕུན་ཚོགས་བླ་མའི་ཞབས་ལ་འདུད། །ཚུལ་འདི་ཐར་པའི་
ལམ་ལ་རབ་བརྩོན་ཞིང༌། །རྒྱུད་སྡེའི་དོན་ལ་རབ་ཏུ་མཁས་གྱུར་པས། །བསྐུལ་ནས་ཐོགས་མེད་
ཅེས་བྱས་ལེགས་པར་སྦྱར། །དགེ་བས་འགྲོ་ཀུན་སངས་རྒྱས་མྱུར་ཐོབ་ཤོག །འཇམ་དཔལ་
དབྱངས་འཁོན་སྟོན་ཐུགས་རྗེ་རིན་ཆེན་ལ་བསྟོད་པ་འདི་དགེ་བའི་བཤེས་གཉེན་ཐར་པ་དཔལ་
གྱིས་བསྐུལ་བའི་དོན་དུ་ཆོས་སྨྲ་བའི་བཙུན་པ་ཐོགས་མེད་ཀྱིས་དངུལ་ཆུའི་ཆོས་རྫོང་དུ་བཀོད
པའོ།། །།
པ་